René Llech-Walter

René Llech-Walter aŭ katalune Renat Llech-Walter (n. la 30-an de marto 1906 en Perpinjano, m. la 24-a de januaro 2007 en Perpinjano) estis esperantisto el Perpinjano. Li estis konata kultur-aganto en Nord-Katalunio, pro kio li ricevis en 2002 la Krucon de Sankta Georgo, la plej altan distingon de la kataluna registaro. En 1982 la franca edukministerio rekonis lian aktivadon per sia plej grava distingo, la rango de Komandoro en la Ordeno de Akademiaj Palmoj. 

Ekde 1932 ĝis sia morto Llech-Walter estis delegito de UEA. Li estis estrarano de UEA de 1955 ĝis 1964 kaj prezidanto de Unuiĝo Franca por Esperanto inter 1957 kaj 1967, kiu poste elektis lin honora prezidanto. Li estis dumviva membro de UEA kaj Internacia Katolika Unuiĝo Esperantista. Krome, li ankaŭ interalie estis "majoro" de la kultura asocio Felibriĝo de 1983 ĝis 2007, sekvita de la verkisto Paul Reynal.La revisto, n-ro 248, septembro-oktobro 2008, paĝoj 28-29, organo de la kultura asocio Felibriĝo

Li havis filinon Colette (1936-2010).

 Verkoj 
1960: Llech-Walter, René. Regards sur la littérature catalane. Perpignan: Ed. du G.R.E.C., [s.j.= 1960], 44 p.
1967: Llech-Walter, René. Cours d'initiation à la Langue catalane. Perpignan: Editions de Catalogne, 70 p. (4-a eld.)

 Referencoj 

 Vidu ankaŭ 
 Ekzistencialistaj Herooj en la Literatura Verkaro de J.-P. Sartre

 Bibliografio 
 Gazetara Komuniko de UEA, n-ro 253 (2007-01-29).

Kategorio:Naskiĝintoj en Pyrénées-Orientales
Kategorio:Francaj esperantistoj
Kategorio:Katalunaj esperantistoj
Kategorio:Estraranoj de UEA
Kategorio:Komandoroj de la Palmordeno de Francio
Kategorio:Francaj centjaruloj
Kategorio:Prezidantoj de Espéranto-France